
# Равил Фәйзуллин: «Туган халкым»

(ШИГЫРЬ)

*Бөтендөнья татар конгрессының*

*беренче җитәкчесе Индус Таһировка*


Бу дөньяда һәркем лаек ихтирамга,

раслый алса яшәвенең олылыгын.

Туган халкым! Ышанычны, илне, телне

бүгенгәчә югалтмавың – горурлыгым!

Матурлыкка, гаделлеккә, тынычлыкка

хезмәт итсәң – намусың пакь, иҗатың чын.


Туган халкым! Сынауларда сабыр булып,

җиңүләрдә батырлыгың – таянычым!

Кайда гына яшәсә дә, һәрбер кеше

милләтенең кабатланмас бер чәчәге.

Туган халкым! Иманына тугры калган

игелекле балаларың – киләчәгең!



Следите за самым важным и интересным в Telegram-каналеТатмедиа

## Нет комментариев
Равил Фәйзуллин: «Туган халкым»